Die genootskap bied jaarliks opleidingskursusse aan waar voornemende keurders teoretiese en praktiese opleiding ontvang. Individue wat hierdie kursus slaag, kwalifiseer dan as keurders-in-opleiding.
Ná drie keuringstoere onder leiding van 'n senior keurder kan só 'n leerder tot 'n junior keurder vorder. Ná 'n verdere drie toere, waartydens die junior keurder deurgaans gunstige verslae moet ontvang, kan hy as 'n senior keurder aanbeveel word.
'n Jaarlikse opknappingskursus vir keurders word ook in Februarie aangebied.
Aansoekvorm vir keurderskursus
Die tegniese subkomitee van die genootskap spits hom toe op navorsing ten gunste van die vooruitgang en bevordering van die ras. 'n Aantal wetenskaplike studies is in die onlangse verlede voltooi en gedokumenteer in artikels en/of M.Sc.-studies. Van hierdie studies handel onder meer oor:
Die goeie prestasie van die ras in die voerkraal
Voerkraalprestasie van Drakensberger in vergelyking met ander rasse
Die doel van die studie was om die groeie prestasie en voorkoms van gesondheidsafwykings van die Drakensberger ras te vergelyk met die totale versameling van ander rasse in die voerkraal. Die dat vanaf sentrale Fase C stasies en historiese groei en gesondheidsdata van 'n aantal voerkrale is versamel.
Die studie het bevind dat daar geen noemenswaardige verskil in die voorkoms van metabolise afwykings en ander siektes blyk te wees tussen die Drakensberger ras en ander rasse.
Lees die volledige navorsingsdokument
Die hitte-aanpasbaarheid van die ras, wat uitstekend gepresteer het vergeleke met ander inheemse rasse en aansienlik beter as die Europese rasse.